| **Министерство на земеделието****Дирекция “Морско дело и рибарство” – Управляващ орган на ПМДР 2014 - 2020** | **НАРЪЧНИК ПО ПРОГРАМА ЗА МОРСКО ДЕЛО И РИБАРСТВО” 2014 -2020 (ПМДР)** | **Вариант 2** |
| --- | --- | --- |
| **Глава 4, раздел 2, Приложение** **4.II.1.7.** | **ПРОЦЕДУРИ ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ****Образец на Списък на проектните предложения, които не се допускат до техническа и финансова оценка** | **страница:** 1/2 |
| **Одобрен от: Ръководител на Управляващия орган** | **Дата:****Януари 2022** |
|  |  | **Версия:****Януари 2022** |

**Списък на проектните предложения, които не се допускат до техническа и финансова оценка по**

**Процедура № BG14MFOP001-5.017-S1, мярка 5.4 „Преработване на продуктите от риболов и аквакултури” по**

**Програмата за морско дело и рибарство 2014-2020 г.**

|  |  |  |  |  |
| --- | --- | --- | --- | --- |
| **№** | **Рег. № на проектното предложение**  | **Наименование на кандидата** | **Наименование на проектното предложение** | **Основание за отхвърляне*****(посочват се конкретните основания, а не само препратки към документите и условията, които не са изпълнени)***  |
| **1.** | BG14MFOP001-5.017-0009 | БЪЛГЕРИЪН ФИШ ФАРМС ЕООД | Създаване и внедряване на предприятие за обработка на рибни продукти с много добър пазарен потенциал на ишлеме и от собствено производство на аквакултури на територията на цялата страна под формата на мобилна преработвателна установка. | След извършване на оценка за административно съответствие и допустимост на проектно предложение № BG14MFOP001-5.017-0009, съгласно чл. 29, ал. 2, т. 1, б. „а“ от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ) и § 70 от Преходните и заключителни разпоредби към ЗИД на ЗУСЕСИФ (Обн. ДВ, бр. 51 от 2022 г.), е установено следното: Проектното предложение не отговаря на Критерий № 4 „Налице са всички изискуеми документи и са попълнени съгласно изискванията, посочени в т. 24 от Условията за кандидатстване по настоящата процедура“ от Приложение № 4 „Критерии и методология за оценка на проектните предложения по процедура за подбор на проекти № BG14MFOP001-5.017 „Преработване на продуктите от риболов и аквакултури”, мярка 5.4 „Преработване на продуктите от риболов и аквакултури”. След извършена проверка на предоставените документи и съгласно чл. 34, ал. 2 от ЗУСЕФСУ: „Когато при проверката по ал. 1 се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение“. Във връзка с точка 24. „Списък на документите, които се подават на етап кандидатстване“ от Условия за кандидатстване (УК), на 14.11.2022 г. чрез Модул „Комуникация“ в ИСУН 2020 е изпратено уведомление с регистрационен номер BG14MFOP001-5.017-0009-M002, с което е поискана допълнителна информация от кандидата. Указан е срок до 24.11.2022 г., в който да бъдат предоставени липсващите документи и информация. Кандидатът е отговорил на комуникацията в регламентирания срок, но не е предоставил част от изисканите допълнително информация и документи, включително и изрично изисканите в т. 14 от комуникацията такива, с което прави невъзможно извършването на оценката на проектното предложение, а именно:„….. 14. Във връзка с представеното писмо № ОВОС-5/09.03.2021 от МОСВ и посоченото на страница 2, че: „*Съобразено със заявеното от Вас в уведомлението за инвестиционно предложение, че инсталацията ще работи в различни обекти на територията на страната, Ви информираме, че е необходимо преди започване на дейността да уведомите директора на съответната РИОСВ за всяка една площадка*“ и съгласно посочената информация в раздел 1 на ИСУН 2020, че в 265 рибовъдни стопанства на територията на страната ще преработвате продукция липсва посочения в т. 21 от раздел 24 от УК документ: „*Решение за преценяване на необходимостта от извършване на оценка на въздействието върху околната среда или от решение по оценка на въздействие върху околната среда*.“ Документът е задължителен за всички проектни предложения…..“Съгласно изискванията, посочени в Условията за кандидатстване на процедурата, раздел 24: „При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание или съответно да получи по-малък брой точки.“С комуникация с регистрационен номер BG14MFOP001-5.017-0009-M002 от 24.11.2022 г. кандидата предоставя следния отговор на въпрос 14: „*Във връзка с Ваша констатация за липса на документ, посочен в т. 21 от раздел 24 от УК, а именно „Решение за преценяване на необходимостта от извършване на оценка на въздействието върху околната среда или от решение по оценка на въздействие върху околната среда“ обръщам внимание на следното: 1.Представеното писмо № ОВОС-5/09.03.2021 от МОСВ представлява решение на компетентния орган в отговор на подадено, съгласно законодателството уведомление за инвестиционното предложение; 2. В случаи, в които инвестиционните намерения попадат на територията на ПОВЕЧЕ ОТ ЕДНА РИОСВ законодателят е постановил, че по уведомленията се произнася МОСВ; 3 .В решението на компетентния орган е констатирано, че конкретното инвестиционно намерение не попада в обхвата на приложение 1 и приложение 2 на Директивата за ОВОС, не отговаря на дефиницията за „инвестиционно предложение“, съгласно ЗООС и не може да бъде отнесено към по-широкото прилагане на Директивата за ОВОС, поради отсъствие на свързани с него въздействия и конкретни местоположения;4.В същото решение законодателят постановява (едва) ПРИ СТАРТИРАНЕ НА РАБОТА НА ИНСТАЛАЦИЯТА И УСТАНОВЯВАНЕ НА КОНКРЕТНИ ПЛОЩАДКИ ДА СЕ УВЕДОМИ ДИРЕКТОРЪТ НА СЪОТВЕТНАТА РИОСВ;5.В решението на минситъра на околната среда и водите са дадени и конкретни други предписания, свързани с отпадъците и отпадните води.В допълнение, Ви обръщам внимание, че Европейската комисия е стартирала редица наказателни процедури за прилагането на така наречения “salami slicing” approach, чрез използването на който се избягва оценка на кумулативния ефект на инвестиционни намерения, в който случай попада искането Ви за представяне на множество документи от всички РИОСВ. С оглед на гореизложеното считам, че представения Ви документ е идентичен с „Решение за преценяване на необходимостта от извършване на оценка на въздействието върху околната среда или от решение по оценка на въздействие върху околната среда“ и представлява решение на компетентния орган в отговор на подадено, съгласно законодателството уведомление за инвестиционното предложение. В допълнение отбелязваме, че ОК е в правото си да отнесе въпросът към компетентната институция относно така направеното от нас изложение. Приложение № 7 Уведомително писмо на Министъра на Околната Среда и Водите*“.Във връзка с получения отговор и липсата на изискания документ оценителната комисия отправи запитване до компетентната институция – Министерството на околната среда и водите относно следното: „…*дали писмо с изх. № ОВОС-5/09.03.2021 г. следва да се приеме от страна на оценителната комисия за идентичен със задължително изискуемия документ по т. 21 от точка 24 към УК „Решение за преценяване на необходимостта от извършване на оценка на въздействието върху околната среда или от решение по оценка на въздействие върху околната среда.“, както и за изискуемия документ за проекти, включващи инвестиции в местата по националната екологична мрежа НАТУРА 2000 по т. 20 от точка 24 към УК “Решение за съвместимостта на проекта с предметите и целите на опазване на защитените зони съгласно Наредбата за условията и реда за извършване на оценка за съвместимост на планове, програми, проекти и инвестиционни предложения с предмета и целите на опазване на защитените зони (обн., ДВ, бр. 73 от 2007 г.).*“. Съгласно полученият отговор писмо с № ОВОС-5/03.02.2023 г. е изразено следното компетентно становище: „*В тълкуване на Европейската комисия на дефинициите на категориите проекти в Приложение I и Приложение II на Директива 2011/92/ЕС, мобилните съоръжения също са обхванати от нейните разпоредби, отчитайки, че всяка смяна на местоположението на мобилно съоръжение, поражда необходимост от нова оценка на въздействие върху околната среда. В тази връзка е необходимо за всяко конкретно местоположение и период на работа на мобилната инсталация за обработка на рибни продукти на ишлеме, да се подаде уведомление за инвестиционно предложение по образец (Приложение № 5 към чл. 4, ал. 1 от Наредбата за условията и реда за извършване на оценка на въздействието върху околната среда) до съответната регионална инспекция по околната среда и водите, с цел определение на приложимостта на процедурите по Глава шеста от ЗООС и Глава втора от ЗБР.**С оглед гореизложеното, след получаване на решение/писмо от страна на съответния компетентен орган по околна среда относно приложимостта на горепосочените процедури, за всяка конкретна площадка, на която ще се извършва обработката на рибни продукти, същите следва да се считат като отговарящи на изискванията на т. 21 от т. 24. от „Условия за кандидатстване с проектни предложения за предоставяне на безвъзмездна финансова помощ по Програма за морско дело и рибарство 2014-2020 финансирана от Европейския фонд за морско дело и рибарство", „Процедура чрез подбор на проекти BG14MFOP001-5.017 „Преработване на продуктите от риболов и аквакултури“, мярка 5.4 „Преработване на продуктите от риболов и аквакултури*“.В изпълнение на разпоредбата на чл. 34, ал. 2 на ЗУСЕФСУ и когато след допълнително изискване по установения ред, на задължително изискуеми по процедурата документи, и информация, същите не бъдат предоставени от кандидата или са представени, но не съгласно изискванията, посочени в Условията за кандидатстване на процедурата, проектното предложение не отговаря на Условията, поради което производството по него се прекратява.В резултат на гореописаното в проектното предложение на „БЪЛГЕРИЪН ФИШ ФАРМС“ ЕООД липсва задължителния и разписан в точка 21 от раздел 24 от УК документ, които е задължителен за всички проектни предложения, а именно: „Решение за преценяване на необходимостта от извършване на оценка на въздействието върху околната среда или от решение по оценка на въздействие върху околната среда. Документът следва да е прикачен в ИСУН 2020. (документът е задължителен за всички проектни предложения)“.Съгласно Приложение № 4 към Условията за кандидатстване при несъответствие с някое от посочените изисквания проектното предложение се отхвърля.Поради изложените по-горе аргументи, проектно предложение с рег. № BG14MFOP001-5.017-0009 е включено в Списъка на проектните предложения, които не се допускат до етап Техническа и финансова оценка, по настоящата процедура. |

ЗАБЕЛЕЖКА:

Съгласно разпоредбите на чл. 34, ал. 3 от ЗУСЕФСУ, кандидатите, чиито проектни предложения са предложени за отхвърляне на етап оценка на административното съответствие и допустимостта по горепосочената процедура, могат да подадат писмени възражения срещу предложението за отхвърлянето им пред Ръководителя на Управляващия орган, в едноседмичен срок от съобщаването.